Elmarad // Stratégiai Tudástár képzés civil szervezeteknek és új kezdeményezéseknek
2025-12-11 16:00 - 19:00 (Europe/Budapest) | Mozaik Hub, Rumbach Sebestyén utca 11-13., Budapest, 1074
Legújabb képzésünk, egy számunkra nagyon fontos projektet mutat be: a Stratégiai Tudástárat.
Ez a projekt a Mozaik Hub 10 éve alatt összegyűjtött, a képzések, workshopok, konzultációk és mentorálások során átadott, formálódott és fejlesztett tudást teszi minél több civil szervezet számára könnyen elérhetővé és felhasználhatóvá.
Mi a Stratégiai Tudástár?
Egy minden magyarországi civil szervezet számára bármikor, ingyenesen, korlátok nélkül elérhető és felhasználható online eszköz!
Habár a tudástár úgy épül fel, hogy minden szervezet a saját ritmusában, saját igényeire szabva, külső segítség nélkül végigvihet akár egy teljes stratégiai tervezési folyamatot, tudjuk, hogy ez kihívásokkal teli lehet. Ezért a képzésen szeretnénk megválaszolni a felmerülő kérdéseiteket, és bemutatjuk, hogyan érdemes hozzákezdeni a stratégiai tervezéshez az oldal segítségével.
A képzés során részletesen megismerhetitek az oldal felépítését, és hasznos tippeket, tanácsokat adunk arról, hogyan tudjátok a lehető legjobban hasznosítani az oldalon található segédleteket és eszközöket.
A képzés trénerei a Stratégiai Tudástár ötletgazdái, Tordai Bence és Moldován Bendegúz. Tudásuk és tapasztalatuk megosztásával nemcsak az oldalt ismerhetitek meg, hanem elsajátíthatjátok a stratégiai gondolkodást is, ami a tudatos tervezés egyik fontos alapja.
Kinek ajánljuk a képzést? Civil szervezeteknek és kezdeményezéseknek, akik fejlődni, tanulni vagy inspirálódni szeretnének. Akiknek a tudatos tervezési folyamatok során jól jön egy praktikus segítő, vonalvezető.
A képzés időpontja: 2025. december 11., 16:00–19:00
Trénerek: Tordai Bence, Moldován Bendegúz
A képzés ingyenes, de regisztrációhoz kötött. A helyek limitáltak. A képzést személyesen tartjuk a Mozaik Hubban. A helyszín akadálymentes.
Részletek a regisztráció megerősítése után.
